་མེད་པས་སྐྱེ་བའི་རྒྱུས་སྟོང༌། བར་དུ་གནས་པ་མེད་པས་གནས་པའི་ངོ་བོས་
སྟོང༌། མཐར་འགག་པ་མེད་པས་འགག་པའི་འབྲས་བུས་སྟོང༌། ཁ་དོག་དང་དབྱིབས་སུ་མ་གྲུབ། ལུས་ཀྱི་ཕྱི་ནང་བར་གསུམ་གང་ན་ཡང་མི་གནས། གང་ལྟར་བཙལ་ཡྀང་མི་རྙེད། ཅི་ལྟར་བརྟགས་ཀྱང་མ་གྲུབ་པ་དེ་ཉིད་ལ་སྟོང་

པ་སེམས་ཀྱི་རང་བཞིན་ཞེས་བྱ། དེ་ལྟར་རང་བཞིན་ཅིར་ཡང་མ་གྲུབ་པའི་དུས་ཉིད་ན་རང་སྣང་གི་རྩལ་སྣ་ཚོགས་འགག་མེད་དུ་འཆར་བས་གདོད་མ་ནས་མེད་མ་མྱོང་། རང་སྣང་གི་རྩལ་སྣ་ཚོགས་འགག་མེད་དུ་འཆར་བའི་དུས་
ཉིད་ན་རང་བཞིན་ཅིར་ཡང་མ་གྲུབ་པས་གདོད་མ་ནས་ཡོད་མ་མྱོང་། གདོད་མ་ནས་ཡོད་མ་མྱོང་བའི་རང་བཞིན་སྟོང་པ་དང་། གདོད་མ་ནས་མེད་མ་མྱོང་བའི་མཚན་ཉིད་གསལ་བ་གཉིས་གདོད་མ་ནས་འབྲལ་མ་མྱོང་བའི་རང་སྣང་
དུ་གསལ་ལེ་བ། རང་སྟོང་དུ་སང་ངེ་བ། རང་རིག་ཏུ་རྗེན་ནེ་བ། དེ་ཉིད་སོ་སོ་རང་གི་རིག་པའི་ཡེ་ཤེས་ཀྱིས་ཉམས་སུ་མྱོང་བར་བྱ་བ་ཙམ་ལས་དོན་དམ་གཤིས་ལུགས་ལ་ངོ་བོ་ངོས་བཟུང་མེད། བློས་བཟུང་དུ་མེད། ཚིག་གིས་
བརྗོད་དུ་མེད་ཀྱང་། ཐ་སྙད་ཀུན་རྫོབ་ཏུ་འཇིག་རྟེན་གྱི་རྨོངས་པ་བསལ་པའི་ཕྱིར་གཉིས་མེད་ཅེས་བྱ། ཟུང་འཇུག་ཅེས་བྱ། བརྗོད་བྲལ་ཞེས་བྱ། བཅོས་མིན་སེམས་ཀྱི་ངོ་བོ་ཞེས་བྱའོ། །དེ་ལྟ་བུའི་གནས་ལུགས་དེས་འཁོར་འདས་ ཚོ
ཐམས་ཅད་ལ་ཁྱབ་ནས་ཡོད་ཀྱང་། རང་ངོ་རང་གིས་མ་ཤེས་པ་རྣམས་ལ་འཁོར་བ་པ་ཞེས་བྱ། ཤེས་པ་རྣམས་ལ་མྱ་ངན་ལས་འདས་པ་ཞེས་བྱ། འཁོར་འདས་ཞེས་པ་རྟོགས་མ་རྟོགས་ཀྱི་ངོས་ནས་སོ་སོར་བཞག་པ་ཙམ་ཡིན་གྱི་
གནས་ལུགས་རང་ངོས་ནས་འཁོར་བ་ངན་པ་ཞིག་ལོགས་སུ་སྤང་རྒྱུ་མེད། མྱང་འདས་བཟང་པོ་ཞིག་ལོགས་ནས་བསྒྲུབ་རྒྱུ་མེད། དེ་ལེགས་པར་རྟོགས་ན་འཁོར་འདས་དབྱེར་མེད་ཀྱི་ལྟ་བ་རྟོགས་པ་ཞེས་བྱ་བ་ཡིན་ནོ། །མདོར་ན་

།རིག་པ་གསལ་སྟོང་འཛིན་མེད་དེ་ཉིད་ལས་གཡེངས་སུ་ནི་ནམ་ཡང་མེད། བསྒོམ་རྒྱུ་ནི་ཅི་ཡང་མེད་པའི་ངང་ལ་རྩོལ་མེད་མ་བཅོས་ལྷུག་པར་བཞག་སྟེ། རྗེ་བཙུན་རིན་པོ་ཆེ་གྲགས་པའི་མགུར་
ལས། སེམས་ཐོག་མར་སྐྱེ་བ་མེད་པ་ལ། །གནས་པ་དང་འགག་པ་ག་ལ་སྲིད། །སྐྱེ་འགག་མེད་པར་བསམ་པ་ཡང་། །རྣམ་རྟོག་ཡིན་གྱིས་ཞོག་ལ་ཐོངས། །བཞག་པ་རང་ཡང་ཞོག་ལས་མེད། །འཇོག་པ་རང་ཡང་རྣམ་རྟོག་
ཡིན། །ཞེས་དང་། མཐའ་བྲལ་ཞེས་བརྗོད་ཡུལ་ལས་འདས། །དབུ་མ་སེམས་ཙམ་ལ་སོགས་པ། །ཚིག་ཏུ་བརྗོད་པ་སྤྲོས་པ་ཡིན། །ཡིད་ལ་བསམ་པ་རྣམ་རྟོག་ཡིན། །རང་བྱུང་གི་གནས་ལུགས་མ་རྟོགས་ཤིང་། །འཛིན་མེད་ཀྱི་
༧ གདམས་ངག་མ་གོམས་པས། །ཇི་ལྟར་བསམ་ཀྱང་འཛིན་པར་སོང་། །འཛིན་མེད་བསམ་ཀྱང་འཛིན་པར་སོང་། །གསལ་བ་མ་འགག་གི་སྟོང་པ་དེ། །ཟུང་འཇུག་གི་གནས་ལུགས་ཡིན་པར་གོ །ཞེས་དང་། རྗེ་ས་པཎ་གྱིས། ཡོད་
དང་མེད་པ་ལ་སོགས་པ། །དངོས་པོའི་གནས་ལུགས་དེ་ལ་མེད། །བསྒོམ་བྱ་སྒོམ་བྱེད་ལ་སོགས་པས། །བསྒོམ་པར་བྱ་བ་ཡོད་མ་ཡིན། །སེམས་ལ་ངོ་བོ་མ་གྲུབ་པས། །སེམས་ཀྱི་ངོ་སྤྲོད་ག་ལ་ཡོད། །ཚིག་གི་ཡུལ་ལས་འདས་
པའི་ཕྱིར། །བརྗོད་པར་བྱ་བ་ཅི་ཡང་མེད། །ཅེས་གསུངས། མཉམ་བཞག་དེ་ལས་ལངས་པ་ན། མིག་གི་ལམ་དུ་གཟུགས་གང་དང་གང་མཐོང་བ་ཐམས་ཅད་སྣང་ཙམ་ཉིད་ནས་སྣང་སྟོང་འཁོར་འདས་དབྱེར་མེད། རྣ་བའི་ལམ་དུ་
ཡོད་ཚོ

སྒྲ་ཅི་དང་ཅི་གྲགས་པ་ཐམས་ཅད་གྲགས་ཙམ་ཉིད་ནས་གྲགས་སྟོང་འཁོར་འདས་དབྱེར་མེ ད། ཡིད་ཀྱི་ཡུལ་དུ་རྣམ་རྟོག་གང་དང་གང་འགྱུ་བ་ཐམས་ཅད་འགྱུས་ཙམ་ཉིད་ནས་རིག་སྟོང་འཁོར་འདས་དབྱེར་མེད་དེ། གང་ཤར་ཆོས་
སྐེའི་ཡོ་ལངས། གང་སྣང་འཁོར་འདས་དབྱེར་མེད་ཀྱི་རོལ་པར་ཤར་ནས་ཚོང་པ་གསེར་གླིང་དུ་ཕྱིན་པ་ལྟར་སྒོམ་པར་བྱ་བ་ཟུར་ནས་བཙལ་མ་དགོས་པར་གང་ཤར་གང་སྣང་དེའི་སྟེང་དུ་བཅས་བཅོས་མ་བྱས་པར་བཞག་པས་ཆོག་
པ་འབྱུང་། གོང་གི་སྣང་གྲགས་རིག་གསུམ་འཁོར་འདས་དབྱེར་མེད་དུ་བསྟན་པ་དེ་ལ། འགའ་རེས་དེ་ནི་སྒོམ་པ་ཡིན་གྱི། ལྟ་བ་མིན་ཟེར་བ་ནི་མི་འཐད་དེ། རྗེ་བཙུན་ཆེན་པོས། ལྗོན་ཤིང་ཆེན་མོ་དང་། དག་ལྡན་གཉིས་ཀ
ལས། ཆོས་ཅན་ལ་འཁོར་བ་དང་། ཆོས་ཉིད་ལ་མྱང་འདས། དེ་གཉིས་དབྱེར་མེད་པ་ལ་དབྱེར་མེད་དུ་བཞག་པ་དང༌། འཇམ་དབྱངས་དཀོན་མཆོག་ལྷན་གྲུབ་ཀྱིས། གང་དུའང་མ་གྲུབ་ཅིར་ཡང་སྣང་བའི་དངོས། །དངོས་པོ་ཀུན་ཚི
གྱི་རང་བཞིན་ཉམས་དགའི་ཆོས། །ཆོས་དང་ཆོས་ཅན་གཉིས་སུ་མེད་པའི་དོན། །དོན་དམ་མཐའ་བྲལ་ལྟ་བ་རྟོགས་པར་ཤོག །ཅེས་གསུངས་པ་སོགས་ལུང་མང་པོའི་དོན་ལ་དཔྱད་པས་འཁོར་འདས་དབྱེར་མེད་ཀྱི་ལྟ་བ་ཡིན་པ་ལ་
ཐེ་ཚོམ་མེད་དོ། །མདོར་ན་གཞི་དུས་ཀྱི་ཆོས་སྐུ་སེམས་ཉིད་མ་བཅོས་གཉུག་མར་གནས་པ་དེ། ལམ་དུས་ཀྱི་ཆོས་སྐུ་སེམས་ཉིད་མ་བཅོས་པར་བཞག་པའི་ཐབས་ཀྱིས་ཉམས་སུ་བླངས་པས་འབྲས་དུས་ཀྱི་ཆོས་སྐུ་སེམས་ཉིད་མ་

ང་བདུན་
D
།བཅོས་པའི་རང་ངོ་རྗེན་པར་མཐོང་བ་ལ་སངས་རྒྱས་ཞེས་མིང་བཏགས་པ་ཡིན་གྱི། སེམས་ལས་གཞན་པའི་སངས་རྒྱས་ཞིག་ག་ཤེད་ན་ཡོད་ན་རང་རེས་ལེན་ཀྱང་མི་ཐུབ། བླངས་ཀྱང་འདྲེ་བར་
དཀའ། མདོར་ན་རང་ངོ་རང་གིས་མ་ཤེས་པ་ལ་སེམས་ཅན་དང་། རང་ངོ་རང་གིས་ཤེས་པ་ལ་སངས་རྒྱས་ཞེས་བཏགས་པར་ཤེས་པར་བྱའོ། །ལྟ་སྒོམ་སྤྱོད་གསུམ་ཟེར་བའང་། གང་ཟག་གི་རྒྱུད་ལ་སྤྱོད་ཚུལ་འདྲ་མིན་ལ་གནས་
སྐབས་སུ་མིང་ཐ་དད་བཏགས་པ་ཙམ་མ་གཏོགས་དོན་འཁོར་འདས་དབྱེར་མེད་ཀྱི་ལྟ་བ་གཅིག་ཉིད་ཡིན་ཏེ། དེའང་། བླ་མ་བརྒྱུད་པ་ད ང་བཅས་པས་ཇི་ལྟར་ངོ་སྤྲོད་པ་ལྟར། ཡུལ་སྣང་སེམས་སུ་ཐག་ཆོད། སེམས་སྣང་ཙམ་
དེའང་སྒྱུ་མར་ངོ་འཕྲོད། སྒྱུ་མ་དེའང་རྟེན་ཅིང་འབྲེལ་བར་འབྱུང་བ་ཙམ་དུ་ཤེས། རྟེན་འབྲེལ་གྱི་དོན་བརྗོད་པའི་མཐའ་ཐམས་ཅད་དང་བྲལ་བར་རྟོགས་ནས་གནས་ལུགས་ཟབ་མོའི་དོན་ལ་གཞན་དྲིང་མི་འཇོག་པའི་ངེས་ཤེས་རྙེད་པ་
ནི་ལྟ་བ། དེ་ཉིད་སྦྱོར་བའི་ཆོས་གསུམ་སྔོན་དུ་བཏང་ནས། དངོས་གཞིའི་ཆོས་གསུམ་གྱི་སྒོ་ནས་ལྟ་བ་ཟབ་མོ་ལ་མཉམ་པར་བཞག །རྗེས་ཀྱི་ཆོས་གསུམ་གྱིས་མཐའ་བརྒྱན་ནས་ཉམས་སུ་ལེན་པ་ནི་སྒོམ་པ། དུས་རྟག་ཏུ་ལྟ་བའི་
དྲན་ཤེས་ཀྱི་རང་ཚུགས་མ་ཤོར་བར་བྱས་ནས། ཕྱིའི་བར་ཆད་གདོན་གསུམ། ནང་གི་བར་ཆད་ནད་གསུམ། གསང་བའི་བར་ཆད་ཉོན་མོངས་པ་དུག་གསུམ། འཇིག་རྟེན་གྱི་ཆོས་བརྒྱད་སོགས་ཆགས་སྡང་འཁྲུལ་རྟོག་མཐའ་དག་
503

ཀྱེེ་རྡོར་ཆོས་སྐོར་
དང་བསྲེ་ཞིང་བསྒོམ་པས་བུད་ཤིང་ཇི་ཙམ་མང་ན་མེ་སྟོབས་ཆེ་བ་བཞིན། རྐྱེན་ངན་བར་ཆད་སོགས་གཟུང་འཛིན་གྱི་རྟོག་སྣང་ཇི་ཙམ་རྒོད་ཀྱང་ལྟ་བའི་རྩི་དང་མ་བྲལ་བར་བྱས་པས་འཁྱགས་པའི་གོང་བུ་ཆུ་རུ་ཞུ་བ་བཞིན་དེ་ཐམས
ཅད་ཆོས་དབྱིངས་བདེ་བ་ཆེན་པོའི་ཡོ་ལང་དུ་ངོ་འཕྲོད་ནས་ལྟ་བ་ལ་བོགས་ཆེར་ཐོན་པ་ནི་སྤྱོད་པ་ཡིན་ནོ། །དེ་ལྟར་ལྟ་བ་ཟབ་མོ་ལ་ཉམས་མྱོང་ཕྱིན་ཅི་མ་ལོག་པ་རྒྱུད་ལ་སྐྱེས་ན། ཉོན་མོངས་པ་ཐམས་ཅད་ཀྱི་གཉེན་པོར་འགྲོ་
སྟེ། དེའང་། སྤྱིར་སྟོན་པ་ཐུགས་རྗེ་ཅན་གྱིས། འདོད་ཆགས་ཀྱི་གཉེན་པོར་མི་སྡུག་པ། ཞེ་སྡང་གི་གཉེན་པོར་བྱམས་པའི་ཏིང་ངེ་འཛིན། གཏི་མུག་གི་གཉེན་པོར་རྟེན་ཅིང་འབྲེལ་བར་འབྱུང་བ་ལུགས་འབྱུང་ལྡོག་ཏུ་སྒོམ་པ། ང་
རྒྱལ་གྱི་གཉེན་པོར་ཁམས་ཀྱི་རབ་དབྱེ། ཕྲག་དོག་གི་གཉེན་པོར་བདག་གཞན་མཉམ་པ་སྒོམ་པ་སོགས་ཚུལ་དུ་མ་གསུངས་ཀྱང་། མི་སྡུག་པས་འདོད་ཆགས་ཁོ་ན་ལ་ཕན་གྱི། ཞེ་སྡང་ཞི་བར་མི་ནུས། བྱམས་པས་ཞེ་སྡང་ཞི་
ཡང་། འདོད་ཆགས་ལ་མི་ཕན། ལྟ་བ་ཟབ་མོ་ལ་ངེས་ཤེས་བཅོས་མ་མ་ཡིན་པ་སྐྱེས་ན་ཉོན་མོངས་པ་ཐམས་ཅད་ཀྱི་གཉེན་པོར་འགྱུར་ཏེ། དཔེར་ན་འཇིག་རྟེན་ན་སྨན་དཔའ་བོ་ཆིག་ཐུབ་ཅེས་བྱ་བ་ནད་ཐམས་ཅད་ཀྱི་གཉེན་པོར་འགྲོ་
བ་ཞིག་ཡོད། དེ་བཞིན་དུ་སྟོང་པ་ཉིད་ཀྱི་དོན་ཕྱི་ཅི་མ་ལོག་པར་རྟོགས་ན་ཉོན་མོངས་པ་ཐམས་ཅད་ཀྱི་གཉེན་པོར་འགྱུར་ཏེ། ཀུན་མཁྱེན་ཆོས་ཀྱི་རྒྱལ་པོའི་ཞལ་སྔ་ནས། མི་སྡུག་ཆུ་ཡིས་འདོད་ཆགས་དྲི་མ་འཁྲུད་ཀྱང་སྡང་བའི་བྲག་
504

།རི་བཤིགས་མི་ནུས། །བྱམས་པའི་མེ་ཡིས་ཞེ་སྡང་ཚང་ཚིང་བསྲེགས་ཀྱང་ཆགས་པའི་དྲི་མ་འཁྲུད་པ་མིན། །སྟོང་དང་རྟེན་འབྱུང་གཅིག་པར་རྟོགས་པའི་མཚོན་གྱིས་སྐྱེ་བའི་འབྲས་བུ་དང་བཅས་
པའི། །ལས་དང་ཉོན་མོངས་ཡལ་འདབ་རྒྱས་པའི་བདག་ལྟའི་ལྗོན་ཤིང་རྩད་ནས་གཅོད་པར་བྱེད། །ཅེས་གསུངས་པ་ལྟར་རོ། །ལམ་གྱི་ཆོས་ཐམས་ཅད་བསྡུ་ན་ཕ་རོལ་ཏུ་ཕྱིན་པ་དྲུག་ལ་འདུ། དེའང་། ལྟ་བའི་གནད་ཕྱིན་ཅི་མ་ལོག་
པར་རྟོགས་པའི་གང་ཟག་ཞིག་ལ་བདེ་བླག་ཏུ་འབྱུང་སྟེ། སྤྱོད་འཇུག་ལས། གལ་ཏེ་འགྲོ་བ་དབུལ་བོར་བས། །ཞེས་པ་ནས། དེ་དག་དོན་མེད་གྱི་ནར་འཁྱམས། །ཞེས་པའི་བར་བྩོ་ཀ་དགུའི་དོན་ཕ་རོལ་ཏུ་ཕྱིན་པ་དྲུག་ཕྱི་ལུས་ངག་
གི་སྟེང་ན་ཅིའང་མེད། ཕར་ཕྱིན་དྲུག་ནང་སེམས་ཀྱི་སྟེང་ནས་ཚོལ་དགོས་ཏེ། དེའང་། གཏོང་སེམས་སྙིང་ནས་བསྐྱེད་པ་སྦྱིན་པ། གནོད་སེམས་རྩད་ནས་བཅོམ་པ་ཚུལ་ཁྲིམས། ཁྲོ་སེམས་རྩ་བ་ནས་བཅོམ་པ་བཟོད་པ། དགེ་ལ་༔
སྤྲོ་སེམས་སྙིང་ནས་སྐྱེས་པ་བརྩོན་འགྲུས། སེམས་རྩེ་གཅིག་ཏུ་གནས་པ་བསམ་གཏན། སེམས་ཀྱི་རང་བཞིན་ཤེས་པ་ཤེས་རབ་ཡིན་པས། དེ་དག་ཀྱང་ལྟ་བ་རྣམ་པར་དག་པ་རྒྱུད་ལྡན་གྱི་གང་ཟག་ཞིག་ལ་འབྱུང་ངོ་། །ཇོ་བོ་རྗེ་
དང་། རྗེ་བཙུན་མི་ལ་རས་པ་གཉིས་ཀྱིས་ཀྱང་དེ་བཞིན་དུ་གསུངས་སོ། །དེ་བཞིན་དུ། རྒྱལ་བ་ཡང་དགོན་པས། དགེ་བའི་རང་བཞིན་ཤེས་པ་དགེ་བའི་མཆོག །མི་དགེ་བའི་རང་བཞིན་ཤེས་པ་གཤགས་པའི་མཆོག །ཅེས་
ང་བརྒྱད་

གསུངས་པ་ལྟར། དགེ་བའི་རང་བཞིན་ཤེས་པ་ནི་ཟག་མེད་ཀྱི་དགེ་བ་ཡིན་པས་རྫོགས་པའི་བྱང་ཆུབ་ཀྱི་རྒྱུར་འགྱུར། མི་དགེ་བའི་རང་བཞིན་ཤེས་པ་ནི་བཤགས་པའི་མཆོག་ཡིན་ཏེ། ཐར་པ་ཆེན་པོ་ཕྱོགས་སུ་རྒྱས་པའི་མདོ་
ལས། གལ་ཏེ་འགྱོད་ཚངས་བྱེད་འདོད་ན། །དྲང་པོར་འདུག་ལ་ཡང་དག་ལྟོས། །ཡང་དག་མཐོང་ན་རྣམ་པར་གྲོལ། །དེ་ནི་འགྱོད་ཚངས་མཆོག་ཡིན་ནོ། །ཞེས་དང་། སློབ་དཔོན་ཨཱརྻ་དེ་ཝས། བསོད་ནམས་ཆུང་བས་ཆོས་འདི་
ལ། །ཐེ་ཚོམ་ཙམ་ཡང་ཟ་མི་འགྱུར། །ཐེ་ཚོམ་ཙམ་ཞིག་ཟོས་པ་ན། །སྲིད་པ་ཧྲུལ་པོར་བྱེད་པར་འགྱུར། །ཞེས་གསུངས་སོ། །འདི་དག་ཚུལ་བཞིན་རྒྱུད་ལ་སྐྱེ་བ་ལ། བསགས་སྦྱངས་ལ་འབད་རྩོལ་དྲུག་པོ་བྱེད་པ་དང་། བླུ་མ་
སངས་རྒྱས་ཐམས་ཅད་འདུས་པའི་ངོ་བོར་ཤེས་པར་བྱས་ནས་མོས་གུས་ཀྱི་གདུང་བ་དྲག་པོས་གསོལ་བ་རྩེ་གཅིག་ཏུ་འདེབས་པ་གནད་དུ་ཆེ་སྟེ། བདེ་མཆོག་གི་བཤད་རྒྱུད་རྣལ་འབྱོར་མ་ཀུན་ཏུ་སྤྱོད་པའི་རྒྱུད་ལས། གང་གི་དྲིན་ཚོ
གྱིས་བདེ་ཆེན་ཉིད། །སྐད་ཅིག་ཉིད་ལ་འཆར་བ་གང་། །བླ་མ་རིན་ཆེན་ལྟ་བུའི་སྐུ། །རྡོ་རྗེ་ཅན་ཞབས་པད་ལ་འདུད། །ཅེས་དང༌། ཆོས་རྗེ་ས་སྐྱ་པཎྚི་ཏས། གང་གིས་གཡོ་མེད་ཁྱོད་བསྟེན་པ། །དེ་ལ་དེ་མ་ཐག་བྱིན་རློབས། །སྐད་
ཅིག་གཅིག་གིས་རྫོགས་སངས་རྒྱས། །ཡང་ན་ཕུན་ཚོགས་ཐམས་ཅད་འགྲུབ། །ཅེས་དང༌། རྒྱུད་ལས། གཡོ་མེད་མོས་གུས་ཟླ་དྲུག་གིས། །རྡོ་རྗེ་འཆང་གི་ས་ཐོབ་འགྱུར། །ཞེས་དང༌། འབྲོམ་སྟོན་གྱིས་ཇོ་བོ་རྗེ་ལ། བདག་གིས་

།དེ་སྔར་བྱས་པའི་ཆོས་རྣམས་ལམ་དུ་སོང་ངམ་མ་སོང་ཞུས་པས། ཁྱེད་ཀྱིས་བླ་མ་སེ་བཙུན་གྱི་གཡོག་བྱས་པ་དེ་ལམ་དུ་སོང་། གཞན་མ་སོང་གསུངས། ཡང་འབྲོམ་གྱིས་ངེད་བོད་ལ་སྒོམ་བྱེད་པ་མང
པོ་ཡོད་ཀྱང་། ཡོན་ཏན་ཁྱད་པར་ཅན་སྐྱེས་པ་གཅིག་ཀྱང་མི་བདོག །དེ་ཅིས་ལན་ཞུས་པས། ཐེག་ཆེན་གྱི་ཡོན་ཏན་ཆེ་སྐྱེས་ཆུང་སྐྱེ་ཐམས་ཅད་བླ་མ་ཁོ་ན་ལ་བརྟེན་ནས་སྐྱེ་བ་ཡིན་ལ། ཁྱེད་བོད་ལ་བླ་མ་ལ་ཐ་མལ་པའི་འདུ་ཤེས་
ལས་མེད། ཡོན་ཏན་ཅི་ལ་སྐྱེ། ཞེས་གསུངས་པ་ལྟར། ཆོས་ཐམས་ཅད་ཀྱི་གནས་ལུགས་ཟབ་མོའི་རང་ཞལ་མཐོང་བ་ལ་བླ་མའི་རྣལ་འབྱོར་ལས་ལྷག་པ་གང་ཡང་མ་གསུངས་སོ། །དེས་ན་བླ་མའི་རྣལ་འབྱོར་ལ་ཉམས་ལེན་ཁ་
ཙམ་མིན་པ་བྱས་པས། བཟོད་གླག་མེད་པའི་མོས་གུས་ཀྱི་གདུང་ཤུགས་ཁོང་ནས་མེ་ལྟར་འབར། བླ་མ་མིན་པ་བསམ་རྒྱུ་དང་དྲན་རྒྱུ་མེད། ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱང་རང་གི་བླ་མའི་
སྤྲུལ་པ་ཡིན་པར་གོ །རྒྱ་བོད་ཀྱི་བླ་མ་མཁས་གྲུབ་དམ་པ་རྣམས་ཀྱི་རྣམ་ཐར་ངོ་མཚར་ཅན་ཇི་ཙམ་མཐོང་ཞིང་ཐོས་ཀྱང་རང་གི་བླ་མའི་སྤྲུལ་པ་ཁོ་ན་ཡིན་པར་ཤེས། བླ་མ་ལ་ནི་དཀོན་མཆོག་གསུམ་པོ་མ་ལུས་པ་འདུས་པའི་ངོ་བོར་
ཐེག་ཆོད་ནས་བླ་མ་མཆོད་ཕྱིར་རང་གི་ལུས་ཀྱི་ཤ་ཁྲག་གཏོང་ཡང་སྙིང་མི་ཚིམ་ཞིང་། བླ་མ་དྲན་ཞིང་གདུང་བའི་དབྱངས་ཀྱིས་གསོལ་བ་འདེབས་པའི་ཚེ། མིག་ནས་མཆི་མ་ཆར་ལྟར་བབས། ཤ་རུས་ཞིག་ནས་འགྲོ་བ་སྙམ་བྱེད་

ཀྱེ་རྡོར་ཆོས་སྐོར་
པའི་གདུང་ཤུགས་དྲག་པོ་དེ་ལྟ་བུ་དང་ལྡན་པས་གསོལ་བ་འདེབས་ནུས་ན་ཡུན་རིང་མི་ཐོགས་པར་ཐོས་བསམ་སྒོམ་གསུམ་མཐར་ཕྱིན་འགྲོ་བར་ཐེ་ཚོམ་མེད། དེ་ལྟར་མིན་པར་སྐབས་རེར་བླ་མ་དྲན་ཡང་། བླ་མ་མཁྱེན་ཟེར་
བའམ།
གསོལ་འདེབས་སད་སུད་རེ་བཏོན་ནས་ཚར་བར་བརྩི་བ་དེ་འདྲྀས་ནི་ལམ་ཟབ་བླ་མའི་རྣལ་འབྱོར་ཉམས་སུ་བླང་པའི་གོ་ཆོད་པ་མི་འདྲ་བས་རང་གིས་རང་མི་བསླ་བའི་ཉམས་ལེན་རྣམ་དག་རེ་མཛད་པ་ལེགས་སོ། །མཆོག་
སྤྲུལ་ཐམས་ཅད་མཁྱེན་པ་འཇམ་དབྱངས་ཀུན་དགའ་བསྟན་པའི་རྒྱལ་མཚན་གྱིས། སྐྱབས་གནས་ཐམས་ཅད་བླ་མའི་ངོ་བོར་ཤེས། །དགེ་སྦྱོར་ཐམས་ཅད་བླ་མའི་ལམ་དུ་མཐོང༌། །འཁོར་འདས་ཐམས་ཅད་བླ་མའི་རོལ་པར
ཤར། །སྣང་སྲིད་བླ་མར་འཆར་བར་བྱིན་གྱིས་རློབས། །ཞེས་གསུངས་པ་ལྟ་བུ་ཞིག་བྱུང་ན་ལམ་ཟབ་བླ་མའི་རྣལ་འབྱོར་གྱི་ཉམས་ལེན་འཁྲུལ་མེད་གདིང་ཁེལ་ཞིག་བྱུང་བ་ཡིན་ནོ། །ཞེས་པ་འདི་ནི། ཐར་རྩེ་ཞབས་དྲུང་རིན་པོ་ཆེ་
བྱམས་པ་ནམ་མཁའ་ཀུན་བཟང་བསྟན་པའི་རྒྱལ་མཚན་སོགས་ལམ་འབྲས་གསན་པ་པཽ་དུ་མ་ཞིག་གིས་ལྟ་བའི་གནད་འགག་ཉིད་ཀྱི་སེམས་ལ་ཇི་ལྟར་ཤར་བ་རྣམས་མ་བཅོས་ལྷུག་གསལ་དུ་འགོད་དགོས་ཞེས་ཡང་ཡང་བསྐུལ་བའི
ངོར། ཤཱཀྱའི་དགེ་སློང་ངག་དབང་ལེགས་པས་ངག་ནས་ཇི་སྐད་སྨྲས་པ་རྣམས་སྡེ་གཞུང་ལུང་རིགས་སྐུ་སྐྱེ་ཀུན་དགའ་བསྟན་པའི་ཉི་མས་ཡི་གེ་པ་བགྱིས་པའོ